El Teatre Romà acull l'estrena absoluta de ‘Bailando con Carmen’
26 d’agost 2019

El Teatre Romà de Sagunt acull el dissabte 31 d'agost, a les 22.30 h, l'estrena absoluta de l'òpera flamenca _Bailando con Carmen_, interpretada per la Compañía Flamenco Sinfónico, com a part de la programació del festival Sagunt a Escena.  

  

Esta representació està dirigida per Óscar de Manuel i compta amb l'actuació de Glenda Fernández-Vega, en el paper de Carmen, Manuel de Diego, qui interpreta a Don José, i Vicent Antequera, en el personatge de Escamilo. L'espectacle estarà amenitzat per la veu de Rafa del Calli i els moviments de Jesús Carmona i Estela Alonso com a solistes de ball.

  

_Bailando con Carmen_ és una òpera flamenca que troba en l'espontaneïtat i la indiferència entre els seus personatges, la clau que fa florir l'instint que provoquen els prejudicis entre l'amor, la possessió i la llibertat absoluta de la dona per a poder decidir sobre si mateixa i sobre la seua vida. És la primera òpera flamenca en la qual l'amor i la tragèdia mostren en essència un reflex de la societat actual.

  

Esta obra, representada en castellà i francés, té una durada d'una hora i quaranta-cinc minuts, i és apta per a tots els públics.

  

![](/media/tgtluzg2/63_c_bailando-con-carmen.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-teatre-roma-acull-l-estrena-absoluta-de-bailando-con-carmen/ "Facebook")
*   [](http://twitter.com/share?url=https://aytosagunto.es/va/actualitat/el-teatre-roma-acull-l-estrena-absoluta-de-bailando-con-carmen/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-teatre-roma-acull-l-estrena-absoluta-de-bailando-con-carmen/ "Linked In")
*   [](mailto:?body=https://aytosagunto.es/va/actualitat/el-teatre-roma-acull-l-estrena-absoluta-de-bailando-con-carmen/)